				|

		52013PC0743

			Proposal for a COUNCIL DECISION o utvrđivanju stajališta Europske unije na Osamnaestom redovitom sastanku ugovornih stranaka Barcelonske konvencije o zaštiti morskog okoliša i obalnog područja Sredozemlja, s obzirom na prijedlog o izmjeni prilogâ II. III. Protokolu o posebno zaštićenim područjima i biološkoj raznolikosti u Sredozemlju te s obzirom na prijedlog o donošenju regionalnog akcijskog plana o morskom otpadu /* COM/2013/0743 final - 2013/0357 (NLE) */

			   	OBRAZLOŽENJE
1.           EU je ugovorna stranka
Konvencije o zaštiti morskog okoliša i obalnog područja Sredozemlja
(„Barcelonska konvencija”)[1]
i njezinih protokola. Italija, Grčka, Španjolska, Francuska, Slovenija, Malta, Cipar i Hrvatska također su ugovorne stranke Konvencije i njezinih
protokola, zajedno s 13 mediteranskih zemalja koje nisu članice EU-a.
2.           Osamnaesti redoviti
sastanak ugovornih stranaka Barcelonske konvencije („MOP”) održat će se od
3. do 6. prosinca 2013. u Istanbulu, u Turskoj.
3.           Od stranaka se na sastanku
očekuje da, među ostalim, donesu odluku o sljedeća dva akta koji
proizvode pravne učinke:
–
prijedlog o donošenju regionalnog akcijskog
plana o morskom otpadu, u okviru Protokola za zaštitu Sredozemnog mora od
onečišćenja iz kopnenih izvora („Protokol o onečišćenju s
kopna”),
–
prijedlog o izmjeni prilogâ II. i III. Protokola
o posebno zaštićenim područjima i biološkoj raznolikosti u
Sredozemlju[2]
(„Protokol o posebno zaštićenim područjima i bioraznolikosti”).
4.           U vezi s prijedlogom o
donošenju regionalnog akcijskog plana o morskom otpadu:
(a)
Protokolom o onečišćenju s kopna
predviđeno je da će se u okviru Konvencije donositi regionalni
akcijski planovi za uklanjanje onečišćenja iz kopnenih izvora i
aktivnosti. Kada se planovi donesu, njihove mjere i rokovi postaju pravno
obvezujući u okviru provedbe članka 15. Protokola o
onečišćenju s kopna;
(b)
Tajništvo Konvencije izradilo je novi prijedlog
regionalnog akcijskog plana o morskom otpadu, koji je u lipnju 2013. odobren u
okviru MEDPOL-a, nadležnog tehničkog tijela Konvencije. Taj je prijedlog u
skladu sa zakonodavstvom EU-a o otpadu i vodi[3]
te s obvezom Rio+20 za znatno smanjenje morskog otpada[4]. Na 18. redovitom sastanku
stranaka Konvencije prijedlog bi trebalo poboljšati uvođenjem nekoliko
dodatnih tehničkih prilagodbi. Pojačana suradnja s trećim
zemljama za zaštitu morskog okoliša nužna je kako bi se pridonijelo postizanju
ciljeva Okvirne direktive „Strategija za more” 2008/56/EZ[5];
(c)
Regionalni akcijski plan o morskom otpadu, kako je
navedeno u njegovu članku 5. „ne dovodeći u pitanje strože odredbe,
poštuje mjere upravljanja morskim otpadom sadržane u drugim postojećim ili
budućim nacionalnim, regionalnim ili međunarodnim instrumentima ili
programima”. U njemu se stranke pozivaju da, prema
potrebi, izrade relevantne mjere i programe usmjerene na morski otpad.
5.           U vezi s prijedlogom o
izmjeni Protokola o posebno zaštićenim područjima i bioraznolikosti,
kako bi se pet koraljnih vrsta prebacilo iz Priloga III. u Prilog II. te kako
bi se šest drugih vrsta izravno uvrstilo u Prilog II. istom Protokolu:
(a)
O prijedlogu se raspravljalo u okviru nadležnog
tehničkog tijela Konvencije: sastanak kontaktnih osoba Protokola o posebno
zaštićenim područjima i bioraznolikosti. Na sastanku je sudjelovala i
Opća komisija za ribarstvo u Sredozemnom moru (GFCM). U skladu s
člankom 17. Konvencije i člankom 14. stavkom 1. Protokola o posebno
zaštićenim područjima i bioraznolikosti, izmjena prilogâ Protokolu
stupa na snagu i primjenjuje se na sve ugovorne stranke Protokola po isteku
razdoblja koje su dotične ugovorne stranke odredile pri donošenju izmjene,
uz iznimku ugovornih stranaka koje izmjene nisu odobrile i koje su o tome
pisanim putem obavijestile depozitara;
(b)
Predmetne koraljne vrste uvrštene su u Prilog I.
Direktive o staništima[6]
kao prirodni stanišni tipovi od interesa Zajednice čije očuvanje
zahtijeva određivanje posebnih područja očuvanja[7]. Pet od tih koraljnih vrsta (Callogorgia
verticillata, Cladocora caespitosa, Ellisella paraplexauroides, Lophelia
pertusa and Madrepora oculata) izričito je spomenuto u priručniku
za tumačenje staništâ EU-a („Interpretation manual of EU habitats”)[8], dok su druge vrste (Antipatella
subpinnata, Antipathes dichotoma, Antipathes fragilis, Leiopathes glaberrima,
Parantipathes larix, Cladocora debilis) uvrštene kao sastavnice formacija
koraljnih grebena;
(c)
Potporom koju EU pruža ovim prijedlozima
osigurava se dosljednost njegovih unutarnjih i vanjskih mjera. EU se obvezao
podržavati međunarodnu suradnju u području zaštite bioraznolikosti u
skladu s člankom 191. stavkom 1. UFEU-a i u skladu s člankom 5.
Konvencije UN-a o biološkoj raznolikosti, sporazume sklopljene tijekom
konferencije stranaka te Konvencije u Nagoyi 2010., bojazan izraženu na
Konferenciji Ujedinjenih naroda o održivom razvoju 2012. „u vezi s izraženom
osjetljivošću koraljnih grebena i mangrova na razna djelovanja,
uključujući klimatske promjene, acidifikaciju oceana, prekomjerni
izlov, štetnu ribolovnu praksu i onečišćenje”, obvezu „da
podupire međunarodnu suradnju u cilju očuvanja ekosustava koraljnih
grebena i mangrova i ostvarivanja njihovih društvenih, ekonomskih i okolišnih
prednosti te podupiranja tehničke suradnje i dobrovoljne razmjene
informacija” te cilj br. 10. za očuvanje bioraznolikosti iz
Aichija prema kojemu se „do 2015. višestruki antropogenski pritisci na
koraljne grebene i druge osjetljive ekosustave, kojima štete klimatske promjene
i acidifikacija oceana, žele svesti na najmanju moguću mjeru, kako bi se
očuvala njihova cjelovitost i funkcija”.
6.           Prijedlog o izmjeni
Protokola o posebno zaštićenim područjima i bioraznolikosti i
prijedlog o donošenju Akcijskog plana o morskom otpadu na temelju
članka 15. Protokola o onečišćenju s kopna ne zahtijevaju
izmjene u pravu Unije.
7.           S obzirom na prethodno
navedeno, Europska unija trebala bi podržati prijedlog o donošenju regionalnog
akcijskog plana o morskom otpadu i prijedlog o izmjeni prilogâ II. i III.
Protokolu o posebno zaštićenim područjima i biološkoj raznolikosti u
Sredozemlju.
2013/0357 (NLE)
Proposal for a
COUNCIL DECISION
o utvrđivanju stajališta Europske
unije na Osamnaestom redovitom sastanku ugovornih stranaka Barcelonske
konvencije o zaštiti morskog okoliša i obalnog područja Sredozemlja, s
obzirom na prijedlog o izmjeni prilogâ II. III. Protokolu o posebno
zaštićenim područjima i biološkoj raznolikosti u Sredozemlju te s
obzirom na prijedlog o donošenju regionalnog akcijskog plana o morskom otpadu

VIJEĆE EUROPSKE UNIJE
uzimajući u obzir Ugovor o
funkcioniranju Europske unije, a posebno njegov članak 192. stavak 1. u
vezi s člankom 218. stavkom 9.,
uzimajući u obzir prijedlog Europske
komisije[9],
budući da:
(1)       EU je ugovorna stranka
Konvencije o zaštiti morskog okoliša i obalnog područja Sredozemlja[10] (dalje u tekstu „Barcelonska
konvencija”).
(2)       EU je stranka Protokola za
zaštitu Sredozemnog mora od onečišćenja iz kopnenih izvora (dalje u
tekstu „Protokol o onečišćenju s kopna”) i Protokola o posebno
zaštićenim područjima i biološkoj raznolikosti u Sredozemlju[11] (dalje u tekstu „Protokol o
posebno zaštićenim područjima i bioraznolikosti”).
(3)       Na Osamnaestom redovitom sastanku ugovornih stranaka Barcelonske
konvencije o zaštiti morskog okoliša i obalnog područja Sredozemlja i
njezinih Protokola, koji će se održati u Istanbulu (Turska) od 3. do 6.
prosinca 2013., razmotrit će se donošenje:
(a)
prijedloga o donošenju regionalnog akcijskog
plana o morskom otpadu, u okviru Protokola za zaštitu Sredozemnog mora od
onečišćenja iz kopnenih izvora („Protokol o onečišćenju s
kopna”);
(b)
prijedloga o izmjeni prilogâ II. i III.
Protokola o posebno zaštićenim područjima i biološkoj raznolikosti u
Sredozemlju („Protokol o posebno zaštićenim područjima i
bioraznolikosti”).
(4)       S
obzirom na prijedlog o izmjeni prilogâ II. i III. Protokola o posebno
zaštićenim područjima i biološkoj raznolikosti u Sredozemlju:
(a)
Sastanak
ugovornih stranaka tijelo je Konvencije za donošenje odluka, a njegove ovlasti
uključuju mogućnost izmjene prilogâ Konvenciji i protokolima ako je
to potrebno. U skladu s člankom 17. Barcelonske konvencije i
člankom 14. stavkom 1. Protokola izmjena prilogâ Protokolu
postat će pravovaljana za sve ugovorne stranke Protokola u trenutku isteka
razdoblja koje su ugovorne stranke odredile pri donošenju izmjene, uz iznimku
ugovornih stranaka koje su pisanim putem obavijestile depozitara o tome da ne
mogu odobriti izmjenu;
(b)
U skladu s Memorandumom o razumijevanju potpisanom
između Mediteranskog akcijskog plana (UNEP/MAP) i Opće komisije za
ribarstvo u Sredozemnom moru (GFCM) stranke se moraju savjetovati o
mogućim izmjenama prilogâ Protokolu pri čemu je potrebno osigurati
pravovremenu i primjerenu razmjenu znanstvenih informacija;
(c)
Budući da je prijedlog znanstveno utemeljen i
u skladu sa zakonodavstvom Unije, a osobito s Direktivom o staništima, te s
podrškom koju se Unija obvezala pružati međunarodnoj suradnji za zaštitu
bioraznolikosti i u skladu s člankom 5. Konvencije UN-a o biološkoj
raznolikosti[12], s ciljem utvrđenim prilikom Konvencije o biološkoj raznolikosti
2010. da se sadašnja stopa gubitka biološke raznolikosti znatno smanji do 2020.
i s ciljem br. 10 za očuvanje bioraznolikosti iz Aichija, prema
kojemu se „do 2015. višestruki antropogenski pritisci na koraljne grebene i
druge osjetljive ekosustave, kojima štete klimatske promjene i acidifikacija
oceana, žele svesti na najmanju moguću mjeru, kako bi se očuvala
njihova cjelovitost i funkcija”, EU bi ga trebao poduprijeti.
(5)       S
obzirom na prijedlog o donošenju regionalnog akcijskog plana o morskom otpadu,
u okviru Protokola za zaštitu Sredozemnog mora od onečišćenja iz
kopnenih izvora („Protokol o onečišćenju s kopna”):
(a)
Protokolom o onečišćenju s kopna
predviđeno je da će se u okviru sastanka stranaka Konvencije donositi
regionalni akcijski planovi i programi, uključujući njihove mjere i
rokove, za uklanjanje onečišćenja iz kopnenih izvora i aktivnosti. Na
temelju članka 15. Protokola, kada se planovi donesu, njihove mjere i
rokovi postaju pravno obvezujući za stranke stoosamdesetog dana od dana na
koji Tajništvo sve stranke obavijesti o donošenju planova;
(b)
Regionalni akcijski plan o morskom otpadu izradilo
je tijelo koje su stranke imenovale kao tijelo odgovorno za pripremu sastanka
stranaka, a odobrilo ga je nadležno tehničko tijelo Konvencije. Regionalni
akcijski plan trebalo bi poboljšati uvođenjem nekoliko dodatnih
tehničkih prilagodbi u cilju boljeg usklađenja s trenutačnom
praksom u EU-u;
(c)
Regionalni akcijski plan odnosi se na područje
koje je obuhvaćeno pravom Unije, osobito u području otpada, vode i
prometa[13], te je u skladu s obvezom preuzetom na konferenciji Rio+20 o znatnom
smanjenju morskog otpada. Pojačana suradnja s trećim zemljama u
području zaštite morskog okoliša nužna je kako bi se pridonijelo
postizanju ciljeva Okvirne direktive „Strategija za more” 2008/56/EZ.
(6)       Oba
prijedloga koji će se razmatrati na Osamnaestom redovitom sastanku
ugovornih stranaka ne zahtijevaju nikakve izmjene u pravu Unije.
(7)       EU bi
trebao podržati prijedloge.
DONIJELO JE OVU ODLUKU:
Članak 1.
Na Osamnaestom redovitom sastanku ugovornih
stranaka Barcelonske konvencije i njezinih protokola Europska unija podržat
će uvrštenje sljedećih vrsta u Prilog II. Protokolu
i njihovo brisanje iz Priloga III.:
·
Antipatella subpinnata (Ellis & Solander, 1786.)
·
Antipathes dichotoma (Pallas, 1766.)
·
Antipathes fragilis (Gravier, 1918.)
·
Leiopathes glaberrima (Esper, 1792.)
·
Parantipathes larix (Esper, 1790.),
te uvrštenje sljedećih vrsta u Prilog
II.:
·
Callogorgia verticillata (Pallas, 1766.)
·
Cladocora caespitosa (Linnaeus, 1767.)
·
Cladocora debilis (Edwards & Haime, 1849.)
·
Ellisella paraplexauroides (Stiasny, 1936.)
·
Lophelia pertusa (Linnaenus,
1758.)
·
Madrepora oculata (Linnaeus, 1758).
Članak 2.
Na tom sastanku Europska unija će također, u
okviru provedbe članka 15. Protokola za zaštitu Sredozemnog mora od onečišćenja
iz kopnenih izvora i aktivnosti, podržati donošenje regionalnog akcijskog plana
o morskom otpadu.
Predstavnici Unije nastojat će osigurati da se u
tekst prije njegova donošenja unesu manje izmjene kako bi se u njemu:
– odrazila potreba za uspostavljanjem smjernica i
pokretanjem rasprave o dobroj praksi kada je riječ o poticanju ribara da
sakupljaju morski otpad,
– zagovarala usklađenost regionalne baze podataka
o morskom otpadu u Sredozemlju s drugim regionalnim ili širim bazama podataka,
– definicija morskog otpada proširila i na
mikroplastiku te
– naglasili dijelovi u kojima se dionike poziva na
sudjelovanje.
Predstavnici Unije na Osamnaestom redovitom
sastanku ugovornih stranaka mogu prihvatiti manje izmjene tog stajališta bez
daljnje odluke Vijeća.
Done at Brussels,
                                                                       Za
Vijeće
                                                                       Predsjednik
                                                                       [...]
[1]               Odluka Vijeća 77/585/EEZ od 25. srpnja 1977. o
zaključivanju Konvencije o zaštiti Sredozemnog mora od
onečišćavanja i Protokola o sprečavanju onečišćavanja
Sredozemnog mora potapanjem otpadnih i drugih tvari s brodova i iz zrakoplova
(SL L 240, 19.9.1977., str. 1.).
[2]               Odluka Vijeća 1999/800/EZ od 22. listopada 1999.
o sklapanju Protokola o posebno zaštićenim područjima i biološkoj
raznolikosti u Sredozemlju i o prihvaćanju prilogâ tom Protokolu (Barcelonska
konvencija), SL L 322, 14.12.1999., str. 1.
[3]               Npr. Okvirna direktiva o otpadu (Direktiva 2008/98/EZ
Europskog parlamenta i Vijeća od 19. studenoga 2008. o otpadu i stavljanju
izvan snage određenih direktiva, SL L 312, 22.11.2008., str. 3.–30.)”, Direktiva
o komunalnim otpadnim vodama (Direktiva Vijeća 91/271/EEZ od 21. svibnja
1991. o pročišćavanju komunalnih otpadnih voda SL L 135, 30.5.1991.,
str. 40.–52.) te Direktiva o formalnostima izvješćivanja za brodove koji
pristaju u luke država članica i/ili isplovljavaju iz njih, (Direktiva
2010/65/EU Europskog parlamenta i Vijeća SL L 283, 29.10.2010., str.
1.–10.) i Direktiva o lučkim uređajima za prihvat otpada (Direktiva
2000/59/EZ Europskog parlamenta i Vijeća od 27. studenoga 2000. o
lučkim uređajima za prihvat brodskog otpada i ostataka tereta (SL L
332, 28.12.2000., str. 81. – 90.).
[4]               „Budućnost kakvu želimo”, završni dokument
konferencije Rio+20, stavak 163.: „Osim toga, obvezujemo se na poduzimanje
mjera kojima se do 2025. na temelju prikupljenih znanstvenih podataka želi
postići znatno smanjenje količine morskog otpada i spriječiti
šteta po obalni i morski okoliš.”

[5]               SL L 162, 21.6.2008., str. 19. – 40.
[6]               Direktiva Vijeća 92/43/EEZ od 21. svibnja
1992. o očuvanju prirodnih staništa i divlje faune i flore, SL L 206,
22.7.1992., str. 7.
[7]               Posebna područja očuvanja, kako su
definirana člankom 1. točkom (l) Direktive o staništima znači
područje od značaja za Zajednicu koje su države članice odredile
zakonskim, administrativnim i/ili ugovornim aktom, gdje se potrebne mjere
očuvanja primjenjuju radi održavanja ili povrata u povoljno stanje
očuvanosti prirodnih staništa i/ili populacija vrsta za koje je to
područje određeno.
[8]               http://ec.europa.eu/environment/nature/legislation/habitatsdirective/docs/Int_Manual_EU28.pdf
[9]               SL C […], […], str. […].
[10]             Odluka Vijeća 77/585/EEZ od 25. srpnja 1977. o
zaključivanju Konvencije o zaštiti Sredozemnog mora od
onečišćavanja i Protokola o sprečavanju onečišćavanja
Sredozemnog mora potapanjem otpadnih i drugih tvari s brodova i iz zrakoplova, SL L 240, 19.9.1977., str. 1.
[11]             Odluka Vijeća 1999/800/EZ od 22. listopada 1999. o
sklapanju Protokola o posebno zaštićenim područjima i biološkoj
raznolikosti u Sredozemlju i o prihvaćanju prilogâ tom Protokolu
(Barcelonska konvencija), SL L 322, 14.12.1999., str. 1.
[12]             Odluka
Vijeća 93/626/EEZ od 25. listopada 1993. o sklapanju Konvencije o
biološkoj raznolikosti, SL L 309, 13.12.1993., str. 1.
[13]             Npr. Okvirna direktiva o otpadu (Direktiva 2008/98/EZ
Europskog parlamenta i Vijeća od 19. studenoga 2008. o otpadu i stavljanju
izvan snage određenih direktiva, SL L 312, 22.11.2008., str. 3.–30.)”,
Direktiva o komunalnim otpadnim vodama (Direktiva Vijeća 91/271/EEZ od 21.
svibnja 1991. o pročišćavanju komunalnih otpadnih voda SL L 135, 30.5.1991.,
str. 40.–52.) te Direktiva o formalnostima izvješćivanja za brodove koji
pristaju u luke država članica i/ili isplovljavaju iz njih, (Direktiva
2010/65/EU Europskog parlamenta i Vijeća SL L 283, 29.10.2010., str.
1.–10.) i Direktiva o lučkim uređajima za prihvat otpada (Direktiva
2000/59/EZ Europskog parlamenta i Vijeća od 27. studenoga 2000. o
lučkim uređajima za prihvat brodskog otpada i ostataka tereta (SL L
332, 28.12.2000., str. 81. – 90.).


				|

		52014PC0039

			PRILOG NACRT ODLUKE br. 3/2014 ZAJEDNIČKOG ODBORA ZA POLJOPRIVREDU od... o izmjeni Dodatnog sporazuma sklopljenog između Europske zajednice, Švicarske Konfederacije i Kneževine Lihtenštajn u cilju proširenja Sporazuma između Europske zajednice i Švicarske Konfederacije na Kneževinu Lihtenštajn u vezi s trgovinom poljoprivrednim proizvodima na temelju Prijedloga ODLUKE VIJEĆA o stajalištu koje Europska unija treba zauzeti u okviru Zajedničkog odbora za poljoprivredu osnovanog Sporazumom između Europske zajednice i Švicarske Konfederacije o trgovini poljoprivrednim proizvodima u pogledu izmjene Priloga Dodatnom sporazumu sklopljenom između Europske zajednice, Švicarske Konfederacije i Kneževine Lihtenštajn /* COM/2014/039 final */

			   	OBRAZLOŽENJE
1.           KONTEKST PRIJEDLOGA
Sporazum između Europske zajednice i
Švicarske Konfederacije o trgovini poljoprivrednim proizvodima[1] (u daljnjem tekstu
„Sporazum”) stupio je na snagu 1. lipnja 2002.
Člankom 6. Sporazuma osniva se
Zajednički odbor za poljoprivredu (u daljnjem tekstu „Odbor”) koji je
nadležan za upravljanje Sporazumom i kojim se osigurava njegova provedba.
Dodatni sporazum sklopljen između
Europske zajednice, Švicarske Konfederacije i Kneževine Lihtenštajn u cilju
proširenja Sporazuma između Europske zajednice i Švicarske Konfederacije
na Kneževinu Lihtenštajn u vezi s trgovinom poljoprivrednim proizvodima[2] (u daljnjem tekstu
„Dodatni sporazum”) stupio je na snagu 13. listopada 2007.
U skladu s člankom 2. stavkom 2. Dodatnog
sporazuma Zajednički odbor za poljoprivredu može izmijeniti Prilog
Dodatnom sporazumu u skladu s odredbama članaka 6. i 11. Sporazuma.
Prilog Dodatnom sporazumu mora se izmijeniti
kako bi se ažurirali podaci o nadležnom javnom tijelu Lihtenštajna te kako bi
se u obzir uzele izmjene priloga 7. i 12. Sporazuma. Prilog Dodatnom sporazumu
trebalo bi stoga na odgovarajući način izmijeniti.
2.           REZULTATI SAVJETOVANJA SA
ZAINTERESIRANIM STRANAMA I PROCJENE UTJECAJA
Cilj je prijedloga jednostavna izmjena
Dodatnog sporazuma kako bi se ažurirali podaci o nadležnom javnom tijelu
Lihtenštajna te kako bi se u obzir uzele izmjene priloga 7. i 12. Sporazuma. Tekst Odluke Zajedničkog odbora sastavljen je u
suradnji sa švicarskim vlastima. Procjena utjecaja nije provedena.
3.           PRAVNI ELEMENTI PRIJEDLOGA
Odluka se temelji na Ugovoru o funkcioniranju
Europske unije, a posebno njegovu članku 207. stavku 4. u vezi s
člankom 218. stavkom 9.
2014/0016 (NLE)
Prijedlog
ODLUKE VIJEĆA
o stajalištu koje Europska unija treba
zauzeti u okviru Zajedničkog odbora za poljoprivredu osnovanog Sporazumom
između Europske zajednice i Švicarske Konfederacije o trgovini
poljoprivrednim proizvodima u pogledu izmjene Priloga Dodatnom sporazumu
sklopljenom između Europske zajednice, Švicarske Konfederacije i Kneževine
Lihtenštajn
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 207. stavak 4. u vezi s
člankom 218. stavkom 9.,
uzimajući u obzir prijedlog Europske
komisije,
budući da:
(1)       Sporazum između Europske
zajednice i Švicarske Konfederacije o trgovini poljoprivrednim proizvodima[3] (u daljnjem tekstu
„Sporazum”) stupio je na snagu 1. lipnja 2002.
(2)       Člankom 6. Sporazuma
osnovan je Zajednički odbor za poljoprivredu (u daljnjem tekstu „Odbor”)
koji je nadležan za upravljanje Sporazumom i kojim se osigurava njegova
provedba.
(3)       Dodatni sporazum sklopljen
između Europske zajednice, Švicarske Konfederacije i Kneževine Lihtenštajn
u cilju proširenja Sporazuma između Europske zajednice i Švicarske
Konfederacije na Kneževinu Lihtenštajn u vezi s trgovinom poljoprivrednim
proizvodima[4]
(u daljnjem tekstu „Dodatni sporazum”) stupio je na snagu 13. listopada 2007.
(4)       U skladu s člankom 2.
stavkom 2. Dodatnog sporazuma Zajednički odbor za poljoprivredu može
izmijeniti Prilog Dodatnom sporazumu u skladu s odredbama članaka 6. i 11.
Sporazuma.
(5)       Prilog Dodatnom sporazumu
mora se izmijeniti kako bi se ažurirali podaci o nadležnom javnom tijelu
Lihtenštajna te kako bi se u obzir uzele izmjene priloga 7. i 12. Sporazuma.
Prilog Dodatnom sporazumu trebalo bi stoga na odgovarajući način
izmijeniti.
(6)       Stajalište koje će Unija
treba zauzeti u okviru Odbora mora se temeljiti na nacrtu Odluke koja je u
Prilogu ovoj Odluci,
DONIJELO JE OVU ODLUKU:
Članak 1.
Stajalište Europske unije u okviru
Zajedničkog odbora za poljoprivredu osnovanog na temelju članka 6.
Sporazuma između Europske zajednice i Švicarske Konfederacije o trgovini
poljoprivrednim proizvodima temelji se na nacrtu Odluke Zajedničkog odbora
za poljoprivredu koja je u Prilogu ovoj Odluci.
Predstavnici Unije u Zajedničkom odboru
za poljoprivredu mogu prihvatiti manje izmjene nacrta Odluke bez nove odluke
Vijeća.
Članak 2.
Odluka Zajedničkog odbora za poljoprivredu
objavljuje se u Službenom listu Europske unije.
Članak 3.
Ova Odluka
stupa na snagu na dan objave u Službenom listu Europske unije.
Sastavljeno u Bruxellesu,
                                                                       Za
Vijeće
                                                                       Predsjednik
[1]               SL L 114,
30.4.2002., str. 132.
[2]               SL L 270, 13.10.2007., str. 6.
[3]               SL L 114,
30.4.2002., str. 132.
[4]               SL L 270, 13.10.2007., str. 6.
PRILOG
NACRT
ODLUKE BR. 3/2014 ZAJEDNIČKOG ODBORA ZA POLJOPRIVREDU
od ...
o izmjeni Dodatnog sporazuma sklopljenog između Europske zajednice,
Švicarske Konfederacije i Kneževine Lihtenštajn u cilju proširenja Sporazuma
između Europske zajednice i Švicarske Konfederacije na Kneževinu
Lihtenštajn u vezi s trgovinom poljoprivrednim proizvodima
ZAJEDNIČKI ODBOR ZA POLJOPRIVREDU,
uzimajući u obzir Dodatni sporazum
sklopljen između Europske zajednice, Švicarske Konfederacije i Kneževine
Lihtenštajn u cilju proširenja Sporazuma između Europske zajednice i
Švicarske Konfederacije na Kneževinu Lihtenštajn u vezi s trgovinom
poljoprivrednim proizvodima, a posebno njegov članak 2. stavak 2.,
uzimajući u obzir Sporazum između
Europske zajednice i Švicarske Konfederacije o trgovini poljoprivrednim
proizvodima, a posebno njegov članak 11.,
budući da:
(1)          Sporazum između Europske
zajednice i Švicarske Konfederacije o trgovini poljoprivrednim proizvodima (u
daljnjem tekstu „Sporazum”) stupio je na snagu 1. lipnja 2002.
(2)          Dodatni sporazum sklopljen
između Europske zajednice, Švicarske Konfederacije i Kneževine Lihtenštajn
u cilju proširenja Sporazuma između Europske zajednice i Švicarske
Konfederacije na Kneževinu Lihtenštajn u vezi s trgovinom poljoprivrednim proizvodima
(u daljnjem tekstu „Dodatni sporazum”) stupio je na snagu 13. listopada 2007.
(3)          Prilog Dodatnom sporazumu
morao bi se izmijeniti kako bi se ažurirala adresa javnog tijela Lihtenštajna
nadležnog za pitanja kojima se bave kantonalna tijela za poljoprivredu kako bi
se u obzir uzela Odluka br. 1/2012 Zajedničkog odbora za
poljoprivredu o izmjeni Priloga 7. (Trgovina proizvodima sektora vina) koja je
stupila na snagu 4. svibnja 2012. i kako bi se dopunio popis oznaka izvornosti
i oznaka zemljopisnog podrijetla poljoprivrednih i prehrambenih proizvoda
podrijetlom iz Lihtenštajna,
ODLUČIO JE :
Članak 1.
Prilog Dodatnom sporazumu izmjenjuje se kako
slijedi:
1.           Drugi stavak pod naslovom
„Načelo” zamjenjuje se sljedećim:
„Ako se švicarskim kantonalnim tijelima dodjeljuju
zadaće, nadležnosti ili prava, ta prava i nadležnosti izvršavaju nadležna
javna tijela Lihtenštajna, tj. za pitanja kojima se bave kantonalna tijela za
poljoprivredu to je Ured za zaštitu okoliša, Odsjek za poljoprivredu (,Amt
für Umwelt, Abteilung Landwirtschaft’), Dr. Grass-Strasse 12, FL-9490
Vaduz, a za pitanja kojima se bave kantonalna tijela za veterinarstvo i
prehranu to je Ured za nadzor hrane i veterinarske poslove (,Amt für
Lebensmittelkontrolle und Veterinärwesen’), Postplatz 2, FL-9494 Schaan.”
2.           Ispod unosa „Prilog 7.
Trgovina proizvodima sektora vina”, podnaslov „Zaštićeni nazivi proizvoda
sektora vina podrijetlom iz Lihtenštajna (u smislu članka 6. Priloga 7.)”
zamjenjuje se sljedećim podnaslovom:
„Zaštićeni nazivi proizvoda sektora vina
podrijetlom iz Lihtenštajna (u smislu članka 5. Priloga 7.)”.
3.           Popisu švicarskih oznaka
zemljopisnog podrijetla zaštićenih na temelju Priloga 12. Dodatka 1.
Sporazumu, čije zemljopisno područje obuhvaća i državno
područje Lithenštajna, dodaje se sljedeća oznaka zemljopisnog
podrijetla:
„Werdenberger Sauerkäse / Liechtensteiner
Sauerkäse / Bloderkäse (ZOI)”.
Članak 2.
Ova Odluka stupa
na snagu ... 2013.
Sastavljeno u ...
... .
Za
Zajednički odbor za poljoprivredu
 Šefica delegacije Europske unije   || Predsjednik i šef švicarske delegacije   || Tajnik Odbora
 Susana MARAZUELA-AZPIROZ || Jacques CHAVAZ || Ioannis VIRVILIS


				|

		52013PC0729

			Prijedlog ODLUKE VIJEĆA o stajalištu Europske unije u Vijeću za pridruživanje, osnovanom Euro-mediteranskim sporazumom o pridruživanju između Europskih zajednica i njihovih država članica, s jedne strane, i Republike Tunisa, s druge strane, u pogledu izmjene članka 15. stavka 7. Protokola 4. uz navedeni Sporazum o definiciji pojma „proizvoda s podrijetlom” i načinima administrativne suradnje /* COM/2013/0729 final - 2013/0349 (NLE) */

			   	OBRAZLOŽENJE
1.           KONTEKST PRIJEDLOGA
Zabrana povrata carina utvrđuje se
člankom 15. Protokola 4. priloženog uz Sporazum o pridruživanju
između EZ-a i Tunisa, kako je izmijenjen Odlukom br. 1/2012
Vijeća za pridruživanje EU – Tunis od 20. veljače 2012.[1] Stavkom 7. tog
članka utvrđuje se prijelazno razdoblje prije potpune primjene
zabrane povrata carina od strane Tunisa, a državi partneru omogućuje da u
tom razdoblju svojim izvoznicima ili gospodarskim subjektima odobri povrat
carina.
Navedeno prijelazno razdoblje isteklo je 31.
prosinca 2012. Međutim, člankom 15. stavkom 7. predviđa se
mogućnost ponovnog razmatranja te odredbe zajedničkim dogovorom.
Tunis je 21. prosinca 2012. pismeno zatražio
produženje razdoblja primjene te odredbe.
U skladu s člankom 39. Protokola 4.,
odredbe navedenog Protokola mogu se izmijeniti odlukom Vijeća za
pridruživanje.
Tekst odluke zamijenit će odredbu iz
članka 15. stavka 7.
Stranke su se usuglasile o produženju
razdoblja primjene članka 15. stavka 7. za tri godine s učinkom od 1.
siječnja 2013. radi osiguranja jasnoće, dugoročne gospodarske
predvidljivosti i pravne sigurnosti za gospodarske subjekte.
U okviru radne skupine Pan-Euro-Med dogovoreno
je da će se do službenog donošenja ove odluke njezin sadržaj primjenjivati
od 1. siječnja 2013.
2.           REZULTATI SAVJETOVANJA SA
ZAINTERESIRANIM STRANKAMA I PROCJENE UČINKA
Provedena su savjetovanja sa zainteresiranim
strankama u okviru radne skupine Pan-Euro-Med i Odbora za Carinski zakonik –
odjela za podrijetlo.
Vanjska ekspertiza nije bila potrebna.
Procjena učinka nije bila potrebna jer su
predložene izmjene tehničke prirode i ne utječu na sadržaj Protokola
o pravilima o podrijetlu koji je trenutačno na snazi.
3.           PRAVNI ELEMENTI PRIJEDLOGA
Izmijenjenu odredbu o povratu trebalo bi primjenjivati
retroaktivno od 1. siječnja 2013.
Pravni temelj izmjene te odredbe članak
je 207. stavak 4. prvi podstavak u vezi s člankom 218. stavkom 9. Ugovora o funkcioniranju Europske unije.
Taj je prijedlog u isključivoj
nadležnosti Unije. Načelo supsidijarnosti stoga se ne primjenjuje.
Predloženi instrument: odluka Vijeća.
2013/0349 (NLE)
Prijedlog
ODLUKE VIJEĆA
o stajalištu Europske unije u Vijeću za
pridruživanje, osnovanom Euro-mediteranskim sporazumom o pridruživanju
između Europskih zajednica i njihovih država članica, s jedne strane,
i Republike Tunisa, s druge strane, u pogledu izmjene članka 15. stavka 7.
Protokola 4. uz navedeni Sporazum o definiciji pojma „proizvoda s podrijetlom”
i načinima administrativne suradnje
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 207. stavak 4. prvi podstavak u
vezi s člankom 218., stavkom 9.,
uzimajući u obzir prijedlog Europske
komisije,
budući da:
(1)       Protokol 4. uz
Euro-mediteranski sporazum o pridruživanju između Europskih zajednica i
njihovih država članica, s jedne strane, i Republike Tunisa, s druge
strane[2],
u daljnjem tekstu Sporazum, kako je izmijenjen Odlukom br. 1/2012
Vijeća za pridruživanje EU – Tunis od 20. veljače 2012.[3], odnosi se na definiciju
pojma „proizvoda s podrijetlom” i na načine administrativne suradnje.
(2)       Člankom 15. Protokola 4.
određuje se opća zabrana povrata carina ili izuzeća od carina za
materijale bez podrijetla koji se upotrebljavaju u proizvodnji proizvoda s
podrijetlom. Međutim, stavkom 7. tog članka određuje se da se
povrat ili djelomično izuzeće uz određene uvjete može
primjenjivati do 31. prosinca 2012.
(3)       Radi osiguranja jasnoće,
dugoročne gospodarske predvidljivosti i pravne sigurnosti za gospodarske
subjekte, stranke su se usuglasile o produženju razdoblja primjene članka
15. stavka 7. za tri godine s učinkom od 1. siječnja 2013.
(4)       Stoga bi Vijeće za pridruživanje
osnovano Sporazumom moralo donijeti odluku o izmjeni Protokola u skladu s
člankom 39. Protokola 4.
(5)       Europska bi unija stoga
morala u Vijeću za pridruživanje donijeti stajalište utvrđeno u
priloženom nacrtu odluke,
DONIJELO JE OVU ODLUKU:
Članak 1.
Stajalište koje će Europska unija
donijeti u Vijeću za pridruživanje, osnovanom Euro-mediteranskim
sporazumom o pridruživanju između Europskih zajednica i njihovih država
članica, s jedne strane, i Republike Tunisa, s druge strane, u pogledu
izmjene članka 15. stavka 7. Protokola 4. o definiciji pojma „proizvoda s
podrijetlom” i načinima administrativne suradnje u cilju produženja
razdoblja primjene navedene odredbe, utvrđeno je u priloženom nacrtu
odluke Vijeća za pridruživanje.
Članak 2.
Odluka Vijeća
za pridruživanje objavljuje se u Službenom listu Europske unije.
Sastavljeno u Bruxellesu,
                                                                       Za
Vijeće
                                                                       Predsjednik
PRILOG
Nacrt
ODLUKE BR. […] VIJEĆA ZA PRIDRUŽIVANJE EU – TUNIS
od […]
o
izmjeni članka 15. stavka 7. Protokola 4. uz Euro-mediteranski sporazum o
pridruživanju između Europskih zajednica i njihovih država članica, s
jedne strane, i Republike Tunisa, s druge strane,
o definiciji pojma „proizvoda s podrijetlom”
i načinima administrativne suradnje
VIJEĆE ZA PRIDRUŽIVANJE,
uzimajući u obzir Euro-mediteranski
sporazum o pridruživanju između Europskih zajednica i njihovih država
članica, s jedne strane, i Republike Tunisa, s druge strane, a posebno
članak 39. Protokola 4. uz Sporazum,
budući da:
(1)
Člankom 15. stavkom 7. Protokola 4. uz
Euro-mediteranski sporazum o pridruživanju između Europskih zajednica i
njihovih država članica, s jedne strane, i Republike Tunisa, s druge
strane[4],
u daljnjem tekstu Sporazum, kako je izmijenjen Odlukom br. 1/2012
Vijeća za pridruživanje EU – Tunis od 20. veljače 2012.[5] omogućuje se uz
određene uvjete povrat carina ili poreza ili djelomično izuzeće
od carina ili poreza s jednakim učinkom do 31. prosinca 2012.
(2)
Radi osiguranja jasnoće, dugoročne
gospodarske predvidljivosti i pravne sigurnosti za gospodarske subjekte,
stranke u Sporazumu usuglasile su se o produženju razdoblja primjene
članka 15. stavka 7. Protokola 4. uz Sporazum za tri godine s učinkom
od 1. siječnja 2013.
(3)
Protokol 4. uz Sporazum trebalo bi stoga na
odgovarajući način izmijeniti.
(4)
Budući da se članak 15. stavak 7.
Protokola 4. uz Sporazum više ne primjenjuje od 31. prosinca 2012., ovu Odluku
trebalo bi primjenjivati od 1. siječnja 2013.
DONIJELO JE SLJEDEĆU ODLUKU:
Članak 1.
Članak 15. stavak 7. zadnji podstavak
Protokola 4. uz Euro-mediteranski sporazum o pridruživanju između
Europskih zajednica i njihovih država članica, s jedne strane, i Republike
Tunisa, s druge strane, o definiciji pojma „proizvoda s podrijetlom” i
načinima administrativne suradnje zamjenjuje se sljedećim tekstom:
„Odredbe ovog stavka primjenjuju se do 31.
prosinca 2015. i mogu se ponovno razmotriti zajedničkim dogovorom.”
Članak 2.
Ova Odluka stupa na snagu na dan donošenja.
Primjenjuje se od 1. siječnja 2013.
Sastavljeno u […]
                                                                       ZA
VIJEĆE ZA PRIDRUŽIVANJE
                                                                       Predsjednik
                                                                       […]
[1]               SL L 106,
18.4.2012., str. 28.
[2]               SL L 97,
30.3.1998., str. 2.
[3]               SL L 106,
18.4.2012., str. 28.
[4]               SL L 97,
30.3.1998., str. 2.
[5]               SL L 106,
18.4.2012., str. 28.